Presbyterian Boys' Senior High School

**Presbyterian Boys' Senior High School** yɛ mpanyin nsɔwdo skuul a ɔwɔ Nkran wɔ Nkran Mantɔw mu. **Presbyterian Boys' Senior High School** **(PRESEC)** yɛ mbanyimfo nsɔwdo skuul a wɔwɔ bea ma esuafo ma wɔda. Ɔwɔ Legon,Nkran,Ghana. Basel asɔr a ɔwɔ Gold Coast no na wɔtseew no wɔ afe 1938 mu. Nicholas Timothy Clerk(1862-1961) a nna ɔakɔdar Nyamesom no sua mu wɔ Basel asɔfodzi mu a ɔdze ne ber a obedzii dɛ  kyerɛkyerɛwfo a odzii kan maa Basel asɔr mu Mpanyimfo wɔ afe 1918 dze kesii 1932 mu no peer dɛ wobesi nsɔwdo skuul. Skuul no nye  Aburi Girls' Senior high na Krobo Girls' Senior High School a  asɔr kor noara tsewee no wɔ nkitahodzi 

Skuul no n'ahyɛnsewdze no yɛ akoban a Baselfo hɔn ahyɛnsewdze no da do(St Andrew Cross-Scottfo hɔn frankaa a Swissfo hɔn frankaa no hyɛ mu na kandzea a ɔredzɛw bi hyɛ finimfin) a skuul no ne mpae nye ,"In Lumine Tuo Videbimus Lumen, a ɔkyerɛ dɛ " Wo kan mu na yebohu kan", a wɔakyerɛw egu akoban no ase.Nkyɛ Krɔbɔ - Odumase  a ɔwɔ Epuei Mantɔw mu wɔ Ghanaman mu na nna skuul no wɔ ana wɔdze rokɔ  bea a ɔwɔ sesei wɔ Legon no, wɔ afe 1968 mu.

Skuul  no no ndwom a wɔbɔ nye  "Happy Are We", a J.L. Anang na ɔkyerɛwee na Stephen Appiah Danquah tsintsiim no dɛ mbrɛ no tow tse. Skuul yi edzi nyim wɔ Ghana nyina Abɔdze mu Nyansapɛ na Nkotaabu ho Akansi no mpɛn awɔtwe. Hɔn a wɔafa skuul no mu ewie no kitsa dzin "*Ɔdadeɛ"**.*

## Abakɔs''ɛm''

### Odumase Adzesuabea no (1938–1968)
Skuul no hy*ɛɛ ase wɔ Odumase ber a E.A.W.Engmann, a n'enyi ko nnwomasua ho bi a nna ɔwɔ Basel asɔr mu wɔ Gold Coast mu no peer na opiaa dɛ wobesi skuul a mbanyimfo nko kɔ ama asɔr no, ber a nna N.T.Clerk akɔ ahomgye mu wɔ dzibew a nna odzi no asɔr mu no.**Dɛm mbɔdzembɔ yi baa mu wɔ afe 1938 mu ber a wonyaa kuw a nna okitsa eskuulfo mbanyimfo 16 na akyerɛkyerɛfo baanan. Engmann nye kyerɛkyerɛnyi panyin a odzii kan .*

Nna adzesuabea  a *ɔwɔ Odumase hɔ na nna Gyaaman asɔfo no wɔ, a nkyɛ kan no nna ɔyɛ ahyɛse skuul na aban nhwehwɛmu skuul ana ɔrebɛyɛ Presbyterian Boys' Secondary  no.*

Skuul no n'amambra kor nye "*ɔdadeɛ"* (baobab tree) a *ɔwɔ adzesuabea hɔ no. Wɔfrɛ hɔn a wɔafa skuul no mu ewie no "Ɔdadeɛ".Ɔdadze dua no yɛ ahyɛnsewdze a Ghanaman mu no ogyina hɔ ma nyimdzee,adzenyadze na na ahoɔdzen. Nkyɛ dɛm dua yi  ase na wɔnam amambra kwan do dze esuafo afofor  a nna woefurafura mpadotam na wɔdze pɔɔda ayeyɛ hɔn enyim ba bɛka hɔn ho. Nna PRESEC wɔ ha ana wɔdze rokɔ bea a ɔwɔ sesei wɔ Legon, Mile 9 wɔ afe 1968 mu.*

### Legon Adzesuabea No  (1968 to date)[edit source]

Fankwa mu wɔ afe 1968 mu no, adzesuabea fofor a ɔwɔ Legon a ɔwɔ Ghana Suapɔn n'adzesuabea  n'etsifi epuei afamu pɛɛ a ɔwɔ Mile 9 no, nyaa n'adzesuafo a wodzii kan. Adzesuabea fofor hɔ no, ɔkɔr do ara yɛɛ nsɔwdo skuul a nna   mbanyimfo nko kɔ a wɔwɔ bea ma eskuulfo ma wɔda dze kesi afe 1970 no mu hɔ ber a wɔyɛɛ 'sixth form' no National Science College. Fankwa mu wɔ afe 1975 mu no, wɔgyee mbasiafo kumaa bi wɔ 'sixth form' no mu. Wɔkaa esuafo no ho dze kesii Obiradzi mu wɔ afe 1996 mu ber a esuafo a wotwa tun no kɔree no.

Adzesuabea a ɔwɔ Legon no dze esuafo dabew ahorow anan hyɛɛ ase. Wɔdze totoo Basel mu ndzienyimfo dɛ Kwansa Dabew, Clerk Dabew na Engmann Dabew. Wɔdze dza ɔtɔ do anan no too Krɔbɔ Odumasefo a ɔyɛ Akro Dabew.

## Mboaedze


Nkyekyεmu:Ghana Nsɔwdo Skuul
Nkyekyεmu:Aban skuul ahorow a wɔwɔ Ghana